สรุปม้วนเดียวจบ เรื่องหวย 30 ล้าน อัจฉริยะ ป้าติ้น ป้าดา หมวดโค้ก
จากคดีหวย 30 ล้านที่กาญจนบุรี ระหว่าง ร.ต.ท.จรูญ วิมูล และครูปรีชา ใคร่ครวญ ใกล้ถึงบทสรุปหลังจากมีการโอนย้ายคดีจาก สภ.เมืองกาญจนบุรี มายังกองปราบ โดยทั้งหมดก็ต้องไปพิสูจน์กันในชั้นศาลอีกครั้ง แม้ว่าประชาชนที่ติดตามข่าวสารส่วนใหญ่จะตัดสินไปแล้วว่า หวย 30 ล้านนี้เป็นของใคร,อย่างไรก็ตาม เรื่องหวย 30 ล้านก็โผล่มาอีกครั้ง และได้รับความสนใจจากประชาชนอีกครั้ง นั่นก็คือ หวยหายคำชะโนด และหวยหายวัดลาดบัวขาว ซึ่งจำนวนเงินที่ถูกหวยคือ 30 ล้าน และที่สำคัญในเรื่องนี้มี, ป้าติ้น, หรือ นางเรวดี หาแก้ว เข้ามาเกี่ยวข้องทั้ง 2 คดี ,ไทยรัฐออนไลน์, ขอไล่เลียงประเด็นดังกล่าวดังนี้,หวย 30 ล้านวัดลาดบัวขาว,- ป้าดา หรือ นางสุดารัตน์ น้อยนิด ถูกป้าติ้น ฟ้องฐานยักยอกหวย 30 ล้าน งวดวันที่ 1 เมษายน 2559 ซึ่งคดีนี้ยังอยู่ในระหว่างการพิจารณาของศาลจังหวัดมีนบุรี และตัวป้าดาต้องติดคุกอยู่ 4 วัน เนื่องจากไม่มีเงินประกันตัว,- ป้าดา บอกว่า รู้จักกับป้าติ้นมาประมาณ 4-5 เดือน ป้าติ้นมักจะบอกว่าถูกหวยรางวัลที่ 1 แต่วางไว้ในลิ้นชัก และเพื่อนขโมยไปขึ้นเงิน และป้าติ้นจะจำเลขที่ถูกรางวัลที่ 1 ได้ แต่ไม่ได้ซื้อ,- อัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม ได้ไปร้องทุกข์ที่กองปราบ ให้ดำเนินคดีกับ ร.ต.ท.สมประสงค์ ปสาทรัตน์ รอง สว.สอบสวน สน.ประเวศ หรือ หมวดโค้ก ว่าเป็นผู้นำสำนวนในคดีดังกล่าวไปให้ป้าติ้น รวมถึงให้เอาผิดป้าติ้น ใน 3 ข้อหา คือ ลักทรัพย์เอกสารราชการ นำไปซึ่งเอกสารทางราชการ และนำเอกสารลับทางราชการไปเปิดเผยในที่สาธารณะ,- อัจฉริยะ อ้างว่า หมวดโค้ก และ ป้าติ้น รู้จักกัน,- มีรายงานข่าวว่า หมวดโค้ก ได้ขึ้นเบิกความในชั้นไต่สวนเป็นพยานให้ป้าติ้น ฟ้องร้องป้าดาว่าเป็นผู้ถูกรางวัลที่ 1 จริง และเป็นผู้ซื้อลอตเตอรี่จริง จนทำให้ป้าดาถูกศาลประทับรับฟ้องจนทำให้ติดคุกและประกันตัวออกมาสู้คดี,- หมวดโค้ก มีอาการเครียดจากการถูกตั้งกรรมการสอบสวน เนื่องจากเป็นตำรวจที่เพิ่งจบใหม่ และยังไม่มีประสบการณ์ในการทำงาน อาจทำให้ขาดวุฒิภาวะในการทำหน้าที่,- อัจฉริยะ ระบุอีกว่า มีคนพยายามช่วย หมวดโค้ก ให้พ้นผิด,หวย 30 ล้านคำชะโนด,- ป้าติ้น ไปแจ้งความเอาผิด ป้าติ๋ว หรือ นางจรูญ เฮ็ก ที่ สภ.ดงเย็น จ.อุดรธานี ว่า ป้าติ๋ว ยักยอกหวยรางวัลที่ 1 หมายเลข 392785 งวดวันที่ 1 เมษายน 2560 มูลค่า 30 ล้านบาท ที่ซื้อร่วมกันหลังจากไปคำชะโนด,- ป้าติ๋ว บอกว่า ไม่มีการหุ้นซื้อหวยตามที่ป้าติ้นอ้าง เนื่องจากป้าติ้นไม่มีเงิน ค่ารถค่าตั๋วเครื่องบินเขายังยืมเงิน แล้วจะเอาเงินที่ไหนมาหุ้นกันซื้อหวย,- ป้าติ้น เชื่อว่า ป้าติ๋ว ถูกหวย และให้คนอื่นโทรมาเช็กว่าเอาหวยไปขึ้นเงินแล้วหรือยัง และพยายามยัดเยียดป้าติ้น ว่าถูกเลข 785 ให้ได้ ทั้งยังโทรมาให้มาตกลงแบ่งเงินกัน แต่ป้าติ้นให้ไปพูดกันที่สถานีตำรวจเท่านั้น ป้าติ๋วไม่ยอมมา แต่เอาทหารมาที่บ้านป้าติ้น 2 คนว่าให้ยอมเอาเงินมาแบ่งกันแล้วป้าจะเอาเงินที่ไหนมาแบ่งให้ เพราะไม่ได้ถูกหวย,- ป้าติ้น ยังเชื่ออีกว่า ป้าติ๋ว ให้คนอื่นนำสลากฯ ไปขึ้นรางวัลแทน ซึ่งป้าติ๋วบอกว่า ไม่เคยรู้จักบุคคลที่ป้าติ้นอ้าง และไปตรวจสอบแล้วพบว่า ไม่มียี่ปั๊วรายใดมีหวย 30 ล้าน แต่มีเพียง 18 ล้านที่มีคนถูก และตำรวจได้ไปตรวจสอบแล้วก็ไม่มีความเชื่อมโยงหรือรู้จักกันแต่อย่างใด,- ป้าติ๋ว เชื่อว่า การที่ป้าติ้นทำแบบนี้ เนื่องจากเป็นคนต้องการเงิน มีลักษณะหิวเงิน หน้ามืด รวมถึงบ่นเรื่องหนี้สินอยู่ตลอดเวลา ทั้งยังไม่มีอาชีพเป็นหลักเป็นแหล่ง ทำให้ต้องหากินด้วยวิธีนี้,อย่างไรก็ตาม คงต้องติดตามว่าตำรวจกองปราบจะจัดการคดีนี้อย่างไร.
หวยหายคำชะโนด และหวยหายวัดลาดบัวขาว ซึ่งจำนวนเงินที่ถูกหวยคือ 30 ล้าน และที่สำคัญในเรื่องนี้มี ป้าติ้น หรือ นางเรวดี หาแก้ว เข้ามาเกี่ยวข้องทั้ง 2 คดี 
หวย 30 ล้าน,หวยคำชะโนด,ป้าติ้น,หมวดโค้ก,ข่าวทั่วไป